На основу члана 20. став 1. тачка 2. и члана 32. став 1. тачка 6. Закона о локалној самоуправи („Службени гласник РС“, број 129/07, 83/14 – др. закон, 101/16 – др. закон и 47/18), члана 4. став 3. и члана 13. став 1. Закона о комуналним делатностима („Службени гласник РС“, број 88/11, 104/16 и 95/18) и члана 40. став 1. тачка 7. Статута општине Инђија („Службени лист општине Инђија“, 5/19),

 Скупштина општине Инђија, на седници одржаној дана 18. маја 2020. године донела је

**О Д Л У К У**

**О ИЗМЕНАМА ОДЛУКЕ О УПРАВЉАЊУ ЈАВНИМ ПАРКИРАЛИШТИМА**

**Члан 1.**

 У Одлуци о управљању јавним паркиралиштима („Службени лист општине Инђија“, број 23/18 и 25/19), у члану 12. став 1. тачка 1. проценат: "80%" замењује се процентом: "60%", после речи: "телесног оштећења" ставља се тачка зарез, а речи: "екстремитета битних за управљањем возилом", бришу се.

 У тачки 6. и 7. римски бројеви: "I-IV", замењују се римским бројевима: "I-VI".

**Члан 2.**

Ова одлука ступа на снагу осмог дана од дана објављивања у „Службеном листу општине Инђија“.

 **СКУПШТИНА ОПШТИНЕ ИНЂИЈА**

**Број: 352-157/2020-I Председник,**

**Дана: 18. маја 2020. године**

**Инђија Милан Предојевић**

**О б р а з л о ж е њ е**

Правни основ за доношење Oдлуке о изменама Одлуке о управљању јавним паркиралиштима садржан је у члану 20. став 1. тачка 2. и члану 32. став 1. тачка 6. Закона о локалној самоуправи („Службени гласник РС“, број 129/07, 83/14 – др. закон, 101/16 – др. закон и 47/18), члану 4. став 3. и члану 13. став 1. Закона о комуналним делатностима („Службени гласник РС“, број 88/11, 104/16 и 95/18) и члану 40. став 1. тачка 7. Статута општине Инђија („Службени лист општине Инђија“, 5/19).

 Чланом 20. став 1. тачка 2. Закона о локалној самоуправи прописана је надлежност општине да уређује и обезбеђује обављање и развој комуналних делатности, а чланом 31. став 1. тачка 6. истог закона одређено је да Скупштина општине доноси прописе и друге опште акте.

 Чланом 13. став 1. Закона о комуналним делатностима утврђена је надлежност Скупштине општине да одлукама пропише, између осталог, општа и посебна права и обавезе вршилаца комуналне делатности и корисника услуга на својој територији, укључујући и начин плаћања цене комуналне услуге.

 Чланом 40. став 1. тачка 7. Статута општине Инђија регулисано је да Скупштина општине доноси прописе и друге опште акте.

 Чланом 12. Одлуке о управљању јавним паркилиштима регулисана је врста и степен инвалидитета који омогућава одређеним категоријама инвалида добијање налепнице за означавање возила особа са инвалидитетом.

 Предмет Одлуке о изменaма Одлуке о управљању јавним паркилиштима је управо члан 12. где се у ставу 1. тачка 1. проценат инвалидитета утврђен за добијање налепнице за означавање возила особа са инвалидитетом, са 80% мења у 60%, а речи "екстремитета битних за управљањем возилом" се бришу. У тачкама 6. и 7. истог члана, римски бројеви "I-IV" замењују се бројевима "I-VI" код категорије инвалида: ратни и мирнодопски војни инвалиди и цивилни инвалиди рата, обзиром да I до IV групе војног инвалидитета, односно инвалидитета цивилних инвалида рата, подразумева проценте инвалидитета од 80 до 100%, а I до VI групе војног инвалидитета, подразумева проценте инвалидитета од 60 до 100%.

 До потребе за изменама Одлуке о управљању јавним паркилиштима дошло је због релаксирања степена инвалидитета, како би био већи обухват особа са инвалидитетом (и они са процентом инвалидитета 60 и 70%) који би испуњавали услове за остваривање права на налепнице за означавање возила особа са инвалидитетом.

 Имајући у виду напред наведено, предлаже се Скупштини општине Инђија да Одлуку о изменама Одлуке о управљању јавним паркиралиштима, усвоји у тексту како је дат у материјалу.

Одељење за правне и скупштинске послове

**ПРЕГЛЕД ИЗВРШЕНИХ ИЗМЕНА У** **ОДЛУЦИ О УПРАВЉАЊУ ЈАВНИМ ПАРКИРАЛИШТИМА**

 **Члан 12.**

 Паркинг место за возила особа са инвалидитетом могу користити:

1. лица којима је решењем надлежног органа утврђено најмање ~~80%~~  **60%**

телесног оштећења **~~екстремитета битних за управљање возилом~~**;

1. лица оболела од дистрофије, параплегије, квадриплегије и церебралне

парализе;

1. лица којима је решењем надлежног органа признато право на додатак за

помоћ и негу другог лица;

1. лица која за кретање користе инвалидска колица;
2. лица која имају оштећење вида најмање 90%;
3. ратни и мирнодопски војни инвалиди од ~~I-IV~~ **I-VI** групе инвалидности;
4. цивилни инвалиди рата од ~~I-IV~~ **I-VI** групе инвалидности;
5. лица на дијализи.

Право на коришћење посебно обележеног паркинг места за возила особа са инвалидитетом, на основу медицинске и друге документације, решењем утврђује Општинска управа, Одељење надлежно за послове социјалне заштите која и издаје налепницу, за означавање возила особа са инвалидитетом, односно члана његовог заједничког домаћинства.

Чланом заједничког домаћинства особе са инвалидитетом, у смислу става 2. овог члана сматра се брачни друг, деца, родитељи и старатељ.

Лица из става 1. овог члана бесплатно користе само обележена паркинг места за возила особа са инвалидитетом.